**DĖL SUTIKIMO REORGANIZUOTI ROKIŠKIO CHOREOGRAFIJOS MOKYKLĄ**

2020 m. vasario 27 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.95 straipsnio 2 dalimi, 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos švietimo įstatymo 44 straipsniu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4, 7 punktais, 4 dalimi, 14 straipsniu bei atsižvelgdama į Rokiškio choreografijos mokyklos tarybos 2019 m. gruodžio 12 d. posėdžio Nr. 2 nutarimą, Rokiškio rajono savivaldybės taryba n u s p r e n d ž i a:

 1. Sutikti, kad biudžetinė įstaiga Rokiškio choreografijos mokykla iki 2020 m. rugpjūčio 27 d. būtų reorganizuota, prijungiant ją prie Rokiškio Rudolfo Lymano muzikos mokyklos.

 2. Nustatyti, kad:

 2.1. reorganizavimo tikslas – racionalizuoti Rokiškio choreografijos mokyklos ir Rokiškio Rudolfo Lymano muzikos mokyklos valdymą, užtikrinant kokybišką mokyklai priskirtų funkcijų vykdymą, siekiant geresnės ugdymo kokybės bei efektyvesnio išteklių naudojimo;

 2.2. reorganizavimo būdas – prijungimas;

 2.3. reorganizuojama biudžetinė įstaiga – Rokiškio choreografijos mokykla, kodas191570356, mokyklos adresas – Respublikos g. 96, Rokiškis;

 2.4. reorganizavime dalyvaujanti biudžetinė įstaiga – Rokiškio Rudolfo Lymano muzikos mokykla, kodas 190253584, Kauno g. 4, Rokiškis;

 2.5. po reorganizavimo veiksianti įstaiga – Rokiškio Rudolfo Lymano muzikos mokykla, turinti teritorinį struktūrinį padalinį – choreografijos skyrių ir vykdanti pradinio muzikinio formalųjį švietimą papildančio ugdymo ir pagrindinio muzikinio formalųjį švietimą papildančio ugdymo programas, ankstyvojo muzikinio ugdymo, profesinės linkmės muzikinio ugdymo modulį, neformaliojo vaikų ir suaugusiųjų švietimo, trumpalaikes muzikinio ugdymo programas, pradinio šokio formalųjį švietimą papildančio ugdymo programas; pagrindinio šokio formalųjį švietimą papildančio ugdymo programas;

 2.6. po reorganizacijos veiksiančios Rokiškio Rudolfo Lymano muzikos mokyklos savininko teises ir pareigas įgyvendins Rokiškio rajono savivaldybės taryba.

 3. Įpareigoti:

 3.1. Rokiškio choreografijos mokyklos direktorių:

 3.1.1. iki 2020 kovo 9 d. Lietuvos Respublikos biudžetinių įstaigų įstatymo nustatyta tvarka parengti Rokiškio choreografijos mokyklos reorganizavimo, prijungiant ją prie Rokiškio Rudolfo Lymano muzikos mokyklos sąlygų aprašą (toliau – Aprašas);

 3.1.2. Aprašą vieną kartą viešai paskelbti Rokiškio choreografijos mokyklos interneto svetainėje iki 2020 m. kovo 12 d.;

 3.1.3. Aprašą ne vėliau kaip pirmą viešo paskelbimo apie jo parengimą dieną pateikti Juridinių asmenų registrui;

 3.1.4. iki 2020 m. kovo 12 d. pranešti raštu visiems biudžetinės įstaigos kreditoriams apie reorganizavimo sąlygų aprašo parengimą;

 3.1.5. Lietuvos Respublikos švietimo įstatymo 44 straipsnio 5 dalies nustatyta tvarka pranešti mokiniams, ugdytinių tėvams (globėjams, rūpintojams) apie numatomą reorganizavimą;

 3.1.6. Lietuvos Respublikos teisės aktų nustatyta tvarka įspėti Rokiškio choreografijos mokykloje dirbančius darbuotojus dėl darbo sąlygų pasikeitimo, atlikti visus su darbo santykiais susijusius juridinius veiksmus.

 3.2. Rokiškio Rudolfo Lymano muzikos mokyklos direktorių:

 3.2.1. Aprašą vieną kartą viešai paskelbti Rokiškio Rudolfo Lymano mokyklos interneto svetainėje iki 2020 m. kovo 12 d.;

 3.2.2. parengti naujos redakcijos Rokiškio Rudolfo Lymano muzikos mokyklos nuostatų projektą iki 2020 m. kovo 12 d. ir jį viešai paskelbti Rokiškio Rudolfo Lymano muzikos mokyklos interneto svetainėje.

 4. Nustatyti, kad Rokiškio rajono savivaldybės administracijos Švietimo, kultūros ir sporto skyrius yra atsakingas už šio sprendimo įgyvendinimą.

 5. Paskelbti šį sprendimą Rokiškio rajono savivaldybės interneto svetainėje.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL SUTIKIMO REORGANIZUOTI ROKIŠKIO CHOREOGRAFIJOS MOKYKLĄ“**

AIŠKINAMASIS RAŠTAS

 **Parengto sprendimo projekto tikslai ir uždaviniai.**

 Sprendimo projekto tikslas ir uždaviniai – sutikti, kad biudžetinė įstaiga Rokiškio choreografijos mokykla iki 2020 m. rugpjūčio 27 d. būtų reorganizuota, prijungiant ją prie Rokiškio Rudolfo Lymano muzikos mokyklos; įpareigoti Rokiškio choreografijos mokyklos ir Rokiškio Rudolfo Lymano muzikos mokyklos direktorius atlikti veiksmus, susijusius su Rokiškio choreografijos mokyklos reorganizavimu.

 **Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos švietimo įstatymas, Lietuvos Respublikos biudžetinių įstaigų įstatymas,Mokyklų bendruomenės sprendimų dėl savivaldybės mokyklų tinklo kūrimo priėmimo tvarkos aprašas, patvirtintas Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1212.

 **Sprendimo projekto esmė.**

 Vadovaujantis Lietuvos Respublikos biudžetinių įstaigų įstatymo 14 straipsnio 4 dalimi, iš savivaldybės biudžeto išlaikomos biudžetinės įstaigos reorganizavimo procedūros gali būti pradėtos tik turint savivaldybės tarybos sutikimą reorganizuoti biudžetinę įstaigą.

 Šis sprendimas buvo suderintas su abiejų įstaigų bendruomenėmis. Rokiškio choreografijos mokykla 2019 m. gruodžio 12 d. pateikė mokyklos tarybos posėdžio Nr. 2 nutarimą, kuriuo išreiškė pritarimą dėl šios įstaigos reorganizavimo. Šiuo metu esanti Rokiškio choreografijos mokykla **organizacinė struktūra ir mokinių skaičius:**

|  |  |
| --- | --- |
| Etatų skaičius | Mokytojų skaičius |
| Administracija | Pagalbinis personalas | Kiti darbuotojai | Iš viso etatų | Laisvi etatai | atestuotų mokytojų | vyr. mokytojų | mokytojų metodininkų | mokytojų ekspertų | Iš viso mokytojų | Laisvi etatai |
| 1,5 | 1,25 | 0,5 | 3,25 | - | 1 | 7 | 1 | - | 9 | - |

Mokykloje dirbantys specialistai:

|  |  |  |
| --- | --- | --- |
| Pareigos | Darbuotojų skaičius | Išsilavinimas |
| Choreografijos mokytojai | 4 | Aukštasis universitetinis |
| Muzikos mokytojai - koncertmeisteriai | 22 | Aukštasis universitetinisSpecialus vidurinis |
| Teatrinės raiškos ir audiovizualinio meno mokytojai | 1 | Aukštasis universitetinis |
| Mokinių skaičius: | 2019 m. rugsėjo 1d. | 206 mokiniai |
|  | 2020 sausio 1d | 217 mokinių |

 **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktuose nustatytų nuostatų;

 **neigiamos** – nebus.

 **Kokia sprendimo projekto nauda Rokiškio rajono gyventojams.** Tiesioginio poveikio gyventojams nebus.

 **Finansavimo šaltiniai ir lėšų poreikis**. Sprendimui įgyvendinti papildomų savivaldybės biudžeto lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Danutė Kniazytė